ΓΡΑΠΤΗ ΕΡΩΤΗΣΗ E-2256/02

υποβολή: Mara Sornosa Martnez (PSE) προς την Επιτροπή

(24 Ιουλίου 2002)

Θέμα: Ενισχύσεις για τη φωτοβολταϊκή ηλιακή και τη θερμική ενέργεια στην Ισπανία

Το Υπουργείο Επιστημών και Τεχνολογίας της Ισπανίας δημοσίευσε προσφάτως δύο αποφάσεις με τις οποίες καθορίζει τις βάσεις και προβαίνει σε πρόσκλησηποβολής αιτήσεων για τη χορήγηση ενισχύσεων προκειμένου ναποστηριχθεί η φωτοβολταϊκή ηλιακή και η θερμική ενέργεια, στο πλαίσιο του Προγράμματος για την Προώθηση των Ανανεώσιμων Πηγών Ενέργειας (BOE 74).

Στην παράγραφο 7 που αφορά τα Επιλέξιμα προγράμματα, περιέχεται μία ρήτρα η οποία αποκλείει από την πρόσκλησηποβολής αιτήσεων όλες τις επενδύσεις σε εγκαταστάσεις για την εκμετάλλευση της ηλιακής ενέργειας (θερμική και ηλεκτρική χρήση) οι οποίες πραγματοποιούνται συνεπεία τωνποχρεώσεων που επεβλήθησαν από νομικές και κανονιστικές διατάξεις προερχόμενες από οποιανδήποτε από τις διάφορες δημόσιες, εθνικές και ευρωπαϊκές διοικήσεις.

Παρά ταύτα, η εν λόγω ρήτρα θα μπορούσε να θεωρηθεί ότι λειτουργεί μεροληπτικά σε περιπτώσεις όπως λ.χ. αυτή ενός συγκεκριμένου δήμου ο οποίος επιθυμώντας να εφαρμόσει μία τοπική Ατζέντα 21, εκδίδει μία απόφαση για τον πολλαπλασιασμό των εγκαταστάσεων ηλιακής ενέργειας. Στην περίπτωση αυτή, οι πιθανοί επιχειρηματίες που θα κατασκεύαζαν εγκαταστάσεις για την παραγωγή καθαρής ενέργειας θα ευρίσκονταν σε μειονεκτική θέση και δεν θα είχαν τη δυνατότητα να τύχουν ενισχύσεων σύμφωνα με τις προβλέψεις των δύο αποφάσεων που εξεδόθησαν από το Υπουργείο Επιστημών και Τεχνολογίας. Θα προέκυπτε έτσι μία αντιφατική κατάσταση μεταξύ των μέτρων που προωθεί και εγκρίνει η Ευρωπαϊκή Ένωση και αυτών που εφαρμόζει ένα κράτος μέλος, και εν προκειμένω η Ισπανία.

Λαμβάνονταςπόψη ότι:

- οι δύο αποφάσεις του ισπανικούπουργείου βασίζονται στις κατευθυντήριες γραμμές της Λευκής Βίβλου των Ανανεώσιμων Μορφών Ενέργειας·

- στο Έκτο Πρόγραμμα Πλαίσιο η Ευρωπαϊκή Ένωση τάσσεται αποφασιστικάπέρ της προώθησης των εναλλακτικών μορφών ενέργειας ως οργάνου για την επίτευξη της βιώσιμης ανάπτυξης·

- η Ευρωπαϊκή Ένωση διαθέτει σήμερα ένα σημαντικό πλαίσιο ενίσχυσης για την προώθηση αυτού του είδους των μορφών ενέργειας (Altener, SAVE, πρόγραμμα Έξυπνη Ενέργεια για την Ευρώπη κ.λπ.)·

- τα διάφορα κράτη της Ευρωπαϊκής Ένωσης έχουν αποδείξει τη διάθεσή τους να εφαρμόσουν τις δεσμεύσεις του Πρωτοκόλλου του Κυότο προβαίνοντας, καταρχήν, στην κύρωσή του συνόλου τους,

Δεν θεωρεί η Επιτροπή ότι η ανωτέρω ρήτρα των δύο ισπανικών αποφάσεων σχετικά με την ηλιακή ενέργεια αντιφάσκει σαφώς με τα ανωτέρω εκτεθέντα στοιχεία καθώς και με αυτά που καθορίζουν την σημερινή ευρωπαϊκή πολιτική σε θέματα ανανεώσιμων μορφών ενέργειας·

Με ποιον τρόπο εκτιμά η Επιτροπή ότι μπορεί η εν λόγω ρήτρα αποκλεισμού να εμποδίσει τη χορήγηση κοινοτικών ενισχύσεων όταν αναφέρεται σε νομικές ή κανονιστικές διατάξεις προερχόμενες από ευρωπαϊκές διοικητικέςπηρεσίες·

Απάντηση της κυρίας de Palacio εξ ονόματος της Επιτροπής

(3 Σεπτεμβρίου 2002)

Η Επιτροπή ευχαριστεί το Αξιότιμο Μέλος του Κοινοβουλίου που επέστησε την προσοχή της στις πρόσφατα δημοσιευθείσες αποφάσεις του ισπανικούπουργείου επιστήμης και τεχνολογίας. Στις αποφάσεις αυτές τίθενται οι κανόνες που διέπουν τη χορήγηση ενίσχυσης για τη στήριξη της ηλιακής φωτοβολταϊκής και θερμικής ενέργειας.

Η Επιτροπή δεν είναι επί του παρόντος σε θέση να γνωμοδοτήσει επίσημα εάν η πρόσφατη ισπανική νομοθεσία οδηγεί σε διάκριση σε σχέση με το ευρωπαϊκό δίκαιο, με βάση τις πληροφορίες που παρείχε το Αξιότιμο Μέλος του Κοινοβουλίου. Η Επιτροπή θα διευκρινίσει το θέμα αυτό ενώπιον των ισπανικών αρχών.